विजेन्द्र को वे कविताएँ आकृष्ट करती हैं, जिनमें श्रमजीवियों की क्रियाओं के बिम्ब अंकित होते हैं। इसीलिए वे कहते हंै - अपने जाल को फेंकता मछुआरा/मछली को बेधती आँखें मैं उनके लिए भी लिखता हूँ /जिनके पास नहीं पहुँचती कविता/वो घास, खरपत, गोखुरू, हिरनखुरी/तँबई रेत में किलकिलाता ऊँटकटीला। क्योंकि सबने दिया है मुझे/जीवन का सत, जीने का सार/कितनी मोहक है ऋतु/फिर भी क्यों हूँ/विषादग्रस्त, वीतराग, जीवन-विमुख/क्यों क्यों क्यों। (पृ. 37 ) इस क्यों का उत्तर क्या है? उत्तर यह है कि अभी तक समाज में कोई बुनियादी बदलाव नहीं हुआ है।